**প্রেস রিলিজ**

**ঢাকা ৬ আগস্ট ২০১৭**

খাদ্য মন্ত্রণালয়ের দায়িত্বে নিয়োজিত **মাননীয় মন্ত্রী এ্যাডভোকেট কামরুল ইসলাম এমপি** বিভিন্ন ক্যাডারের নবীন কর্মকর্তাদের জাতির জনক বঙ্গবন্ধু শেখ মুজিবর রহমানের আদর্শে উদ্বুদ্ধ হয়ে দেশ ও মানুষের সেবায় নিজেদের আত্মনিয়োগ করার আহবান জানান। মাননীয় মন্ত্রী ৬ আগস্ট রবিবার সকাল ১০.০০ ঘটিকায় বাংলাদেশ সিভিল সার্ভিস প্রশাসন একাডেমিতে অনুষ্ঠিত এ ৬৫তম বুনিয়াদি প্রশিক্ষণ কোর্সেরে উদ্বোধনী অনুষ্ঠানে উপস্থিত থেকে এ আহবান জানান। তিনি কর্মকর্তাদের ভিশন ২০২১ এবং ২০৪১ বাস্তবায়নের মাধ্যমে বাংলাদেশকে একটি ‍ুউন্নত দেশে পরিণত করার লক্ষ্যে মাননীয় প্রধানমন্ত্রী শেখ হাসিনার আহবানে সাড়া দিয়ে নিরলস কর্ম প্রচেষ্টা অব্যাহত রাখার জন্য উদ্বুদ্ধ করেন। এছাড়াও তিনি তাঁর ভাষণে জনগণের খাদ্য ও পুষ্টি নিরাপত্তা নিশ্চিত করণে বর্তমান সরকারের সাফল্য তুলে ধরেন। এ উদ্বোধনী অনুষ্ঠানে সভাপতিত্ব করেন **জনাব মো: আনোয়ারুল ইসলাম সিকদার এনডিসি, গণপ্রজাতন্ত্রী বাংলাদেশ সরকারের সচিব ও রেক্টর , বিসিএস প্রশাসন একাডেমি / জনাব পরিতোষ চন্দ্র দাস, ভারপ্রাপ্ত রেক্টর এবং এমডিএস, বিসিএস প্রশাসন একাডেমি** । উক্ত আয়োজনে আরও উপস্থিত ছিলেন বিভিন্ন মন্ত্রণালয়ের উর্ধ্বতন কর্মকর্তাবৃন্দ , একাডেমির অনুষদ বর্গ এবং একাডেমিতে প্রশিক্ষণরত অন্যান্য প্রশিক্ষণার্থীবৃন্দ। উল্লেখ্য, ৬ মাস মেয়াদি এ প্রশিক্ষণ কোর্সে অংশগ্রহণ করছেন বিসিএস প্রশাসন, ফরেন সার্ভিস, কাস্টমস, পুলিশ, ট্যাক্স, কৃষি, নিরীক্ষা ও হিসাবসহ মোট ১৩টি ক্যাডারের ৪৩ জন কর্মকর্তা। এই কোর্সটি ৬ আগস্ট থেকে শুরু করে আগামী বছরের ১ ফেব্রুয়ারী পর্যন্ত চলবে।